Source: https://www.zakonypreludi.sk/zz/1951-127
Timestamp: 2019-10-17 13:41:04+00:00

Document:
127/1951 Zb. Nariadenie o presunoch pôsobnosti v osobných veciach štátnych zamestnancov z ústredných úradov na po... | Aktuálne znenie
Nariadenie vlády č. 127/1951 Zb.Nariadenie o presunoch pôsobnosti v osobných veciach štátnych zamestnancov z ústredných úradov na podriadené osobné úrady
Čiastka 56/1951
Platnosť od 31.12.1951 do31.12.1965
Účinnosť od 01.01.1952 do31.12.1965
Aktuálne znenie 01.01.1952 - 31.12.1965
o presunoch pôsobnosti v osobných veciach štátnych zamestnancov z ústredných úradov na podriadené osobné úrady.
Vláda Československej republiky nariaďuje podľa § 1 zákona č. 143/1949 Sb., o zmenách v organizácii verejnej správy a v pôsobnosti jej orgánov:
Presunom pôsobnosti podľa tohto nariadenia sa majú ústredné úrady čo najviac zbaviť rozhodovania v jednotlivých osobných veciach štátnych zamestnancov, aby sa tak zjednodušilo a zhospodárnilo ich vybavovanie.
(1) Z pôsobnosti ústredných úradov v osobných veciach zamestnancov národných výborov sa prenáša na krajské národné výbory (Ústredný národný výbor hlavného mesta Prahy)
1. započítanie dôb pre časový postup podľa § 7 ods. 2 a § 8 ods. 2 vládneho nariadenia č. 68/1950 Sb., ktorým sa vydáva platový poriadok pre správnych zamestnancov, alebo podľa obdobných predpisov, pokiaľ sa tak deje v rámci smerníc vydaných podľa § 10 tohto poriadku (predpisov obdobných),
2. rozhodovanie o preložení zamestnanca, s ktorým je spojená zmena osobného úradu (§ 12 ods. 2 vládneho nariadenia č. 120/1950 Sb., o právach a povinnostiach štátnych zamestnancov, o konaní vo veciach ich pracovného pomeru a o rozhodcovských komisiách), ak sa zúčastnené osobné úrady na preložení dohodnú,
3. rozhodovanie o prevode zamestnanca do iného odboru štátnej správy (§ 12 ods. 3 vl. nar. č. 120/1950 Sb.), ak nedôjde prevodom k zmene osobného úradu,
4. povoľovanie výnimiek zo zákazu zamestnávať príbuzných alebo sošvagrené osoby, manželov a osoby, ktoré sú v pomere poručenskom alebo osvojeneckom tak, aby jedna bola priamo podriadená druhej alebo podliehala jej pokladničnej alebo účtovnej kontrole (§ 9 ods. 3 vl. nar. č. 120/1950 Sb.).
(2) O preložení zamestnanca podľa odseku 1 č. 2 rozhoduje doterajší osobný zamestnancov úrad.
(3) Pokiaľ v prípadoch podľa odseku 1 spolurozhodoval dosiaľ aj iný ústredný úrad, odpadá i táto spoluúčasť.
Ústredné úrady, do pôsobnosti ktorých náleží rozhodovanie v osobných veciach ostatných štátnych zamestnancov, sa splnomocňujú, aby podľa potreby preniesli pôsobnosť uvedenú v § 2 ods. 1 na osobné úrady im bezprostredne podriadené.
Ustanovenie § 2 ods. 1 písm. g) vládneho nariadenia zo dňa 31. marca 1949 č. 80 Sb., o vnútornej organizácii pražských orgánov ľudovej správy, sa zrušuje.

References: § 1
 § 7
 § 8
 § 10
 § 2
 § 2